
HVB elnök
Meghívott vendégek:-
Olajos Mihály polgármester: Tisztelt jelenlévők, és megválasztott önkormányzati képviselők nagy tisztelettel köszöntelek benneteket az alakuló ülésen. Az ülésen részt vesz a Helyi Választási Bizottság elnöke Szabó Károly, aki először a választás eredményeit fogja ismertetni.  A meghívót követve a mai alakuló ülés fontos célja a megbízólevelek átadása, átvétele, melyet a választást követően három napon belül kell végrehajtani. Az eskütétel után a polgármesteri illetmény és költségtérítés meghatározása lenne napirenden, ezután a különfélék megbeszélése következne. Mielőtt átadom a szót Szabó Károly elnök úrnak, kérem hallgassunk meg közösen a Himnuszt.
Himnusz
1. Napirendi pont: A Helyi Választási Bizottság Elnökének tájékoztatója az 
                             önkormányzati választás eredményéről
Szabó Károly: Először is gratulálok a jelenlévő települési képviselőknek. Sor került a a 2014. 10. 12. napján megtartott választáson a polgármester, a települési önkormányzati képviselők, megyei önkormányzatok, a települési nemzetiségi képviselők, a területi és az országos nemzetiségi önkormányzatok választására. Arról szeretném Önöket tájékoztatni, hogy a választás zavartalanul lement a törvény minden pontját betartva. Semmilyen rendbontás nem történt, és a felesküdött Helyi Választási Bizottság tagok precíz munkát végeztek, megfelelően látták el feladatukat, és semmilyen visszaélést nem tapasztaltak. A szavazatszámlálás során mindenki, beleértve a delegált tagokat is, megfelelően helytálltak. Köszönöm a munkájukat. Elmondható, hogy kimagaslóan magas volt a részvételi arány a településen. A 60,4 %-os aránnyal a 44,29 %-os országos átlagot túlteljesítettük, mert 947 fő névjegyzékben szereplő lakosból 572 fő szavazott. A polgármesteri választást Olajos Mihály nyerte meg 344 érvényes szavazattal, Kovács Imre pedig 222 szavazatot kapott. Az egyéni választáson az alábbiakban felsorolt személyek kaptak szavazatot: Vadász Gergely 148, Balogh Gyula 233, Bedő László 97, Tornyi Lajos 240, Seprenyi Antal 94,  Szabó Gyuláné 185, Harasztosi Gyula Imre 227, Tóthné Gara Márta 252,  Nagy Zsolt 54, Szabó László 203, Fónyad László 115, Kerezsi Gyula 57, Kovács Imre 265,  Kiss Imre 202, Kiss Gábor Csaba 146. 

A képviselőválasztás eredményeképpen az önkormányzat összetétele a következő: Balogh Gyula, Harasztosi Gyula Imre, Kovács Imre, Szabó László, Tornyi Lajos és Tóthné Gara Márta. A roma nemzetiségi szavazójegyzékben szerepelt 10 fő közül 6 fő szavazott, és három képviselő került megválasztásra. A roma nemzetiségi önkormányzat tagja lett Farkas József, Szilágyi Elemér (1983), és  Szilágyi Elemér (1942).
Kovács Imre és Balogh Gyula települési képviselők a választás napján közétett nemzetiségi eredmények facebook bejegyzéséről, az oldal kezelőjéről, hitelességéről kértek tájékoztatást. 
2. Napirendi pont: Megbízólevelek átadása

Olajos Mihály: Köszönöm a tájékoztatást. A meghívó szerint a következőekben a megbízólevelek átvételére kerül sor.
Szabó Károly: Kérem engedjék meg, hogy ünnepélyesen  átadjam a névre szóló megbízóleveleket a polgármester és a megválasztott képviselők részére. Gratulálok mindenkinek.
3. Napirendi pont: Települési képviselők eskütétele, esküokmányok aláírása
Szabó Károly: A képviselői eskütétel következik, ezért kérem a tisztelt képviselőket, legyenek szívesek utánam mondani az eskü szövegét. Kérem álljanak fel.

„ Én ………………………… becsületemre és lelkiismeretemre fogadom, hogy Magyarországhoz  és annak Alaptörvényéhez hű leszek; jogszabályait megtartom és másokkal is megtartatom; képviselői tisztségemből eredő feladataimat Szentpéterszeg település fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.”
Szabó Károly: Az eskütételt követően aláírásukkal hitelesítsék a dokumentumot. Név szerint, sorban adom át az esküokmányt.
4. Napirendi pont: A polgármester eskütétele (fogadalomtétel) esküokmány 


        aláírása

Szabó Károly: Felkérem a megválasztott Olajos Mihály polgármestert, hogy a már felesküdött képviselők előtt ismételje utánam a polgármesteri eskü szövegét. 
 „ Én ………………………… becsületemre és lelkiismeretemre fogadom, hogy Magyarországhoz  és annak Alaptörvényéhez hű leszek; jogszabályait megtartom és másokkal is megtartatom; polgármesteri tisztségemből eredő feladataimat Szentpéterszeg település fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.”

Szabó Károly: Köszönöm. A képviselő testület megalakult, további eredményes munkát kívánok a következő évekre. Átadom a szót a polgármester úrnak.
Szabó Károly elhagyja a tanácskozó termet.
Olajos Mihály: Köszöntöm újra a jelenlévőket, a felesküdött képviselőket. Megállapítom, hogy határozatképes a testület, hét képviselő van jelen. Felkérem Ékes-Tornyi Edina köztisztviselőt a jegyzőkönyv vezetésére, és tájékoztatom Önöket arról, hogy hangfelvétel készül a testületi ülésről. A meghívót és az írásos előterjesztést minden képviselő megkapta. Kérem, a most már teljes jogú testület tagjait kézfelnyújtással jelezzék, ha egyetértenek a meghívóban szereplő napirendi pontokkal és azok sorrendjével. 

A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:
92/2014. (X. 15.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.
 Napirendi pontok: 


1. A Helyi Választási Bizottság Elnökének tájékoztatója az önkormányzati választás eredményéről



Előterjesztő: Szabó Károly HBV elnök

2. Megbízólevelek átadása



Előterjesztő: Szabó Károly  HVB elnök

3. A települési képviselők eskütétele (fogadalomtétel) esküokmányok aláírása

           Előterjesztő: Szabó Károly  HVB elnök

4. A polgármester eskütétele (fogadalomtétel) esküokmány aláírása



Előterjesztő: Szabó Károly  HVB elnök

5. A polgármester illetményének és költségtérítésének megállapítása

           Előterjesztő: Dr. Karancsi-Vámosi Margit jegyző

6. Egyebek

5. napirendi pont: A polgármester illetményének és költségtérítésének megállapítása

Dr. Karancsi-Vámosi Margit jegyző: A választás napjával életbe lépett az önkormányzati törvény azon rendelkezése, ami szerint a polgármester illetményét meg kell állapítanunk. Ez egy kötött törvényi szabályozás, mely az előterjesztésemből is látszik. A törvénytől nem lehet eltérni, költség általányt nem lehet megállapítani. A megyei jogú város polgármesterének illetményét kell figyelembe venni a polgármester illetményének meghatározásánál. A lakosságszámhoz igazodóan kerül megállapításra. A költségtérítés is kötött, az illetmény 15 %-a. Van-e kérdés az előterjesztéssel kapcsolatosan? 
Olajos Mihály: Amennyiben nincs kérdés, szavazhatunk róla? Kérem a testület tagjait kézfelnyújtással jelezzék, ha elfogadják az előterjesztésben szereplő polgármesteri illetmény és költségtérítés mértékét.
A döntéshozatalban résztvevők száma: 7 fő

A Képviselő-testület 6 igen szavazattal és egy (Olajos Mihály) tartózkodás mellett a következő határozatot hozta.
93/2014. (X. 15.)Önk. Számú
HATÁROZAT
Szentpéterszeg Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (4) bekezdésben foglaltakra tekintettel 2014. október 12. napjától Olajos Mihály polgármester illetményét 299.200 Ft-ban állapítja meg. 
Szentpéterszeg Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdésben foglaltakra tekintettel 2014. október 12. napjától Olajos Mihály polgármester költségtérítését 44.900 forintban állapítja meg. 

Határidő: azonnal

Felelős:    Dr. Karancsi-Vámosi Margit jegyző

6. Napirendi pont: Egyebek

Olajos Mihály: Ebben a napirendi pontban lenne megtárgyalnivaló. Közös villamos energia beszerzésére irányuló indítványomat szeretném megismertetni a képviselő-testülettel. Az elmúlt éveknek megfelelően a tavalyi évben is részt vettünk egy közös energia közbeszerzésben, melynek keretében 13,98 Ft/Kw áron vételeztünk energiát az önkormányzat intézményeinek. Ez a lehetőség nem a közvilágításról szól, hanem a villamos energia beszerzéséről. Jelentős megtakarítást lehet elérni a közös konzorcium során. az elmúlt időszakban is nagyon sok település csatlakozott az ajánlattételhez. Döntést igényel a testület részéről a közös energia beszerzéshez való csatlakozás, holnap van a határidő a szindikátusi szerződés aláírásra,  ezért kérem a testület tagjait most szavazzunk a konzorciumhoz való csatlakozásról, és arról, hogy felhatalmazzanak annak aláírására.
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta.

94/2014. (X. 15.)Önk. Számú
HATÁROZAT
Szentpéterszeg Községi Önkormányzat Képviselő-testülete úgy határoz, hogy a 2015. évi közös villamos energia közbeszerzéséhez kapcsolódó Nádudvar Város Önkormányzata irányításával lebonyolított konzorciumban rész kíván venni, és felkéri Olajos Mihály polgármestert az ajánlat és a szindikátusi szerződés aláírására. 
Határidő: 2014. 10. 16.

Felelős: Olajos Mihály
Olajos Mihály: Van –e még kérdés, hozzászólás a jelenlévők részéről?
Dr. Karancsi-Vámosi Margit: Felhívom a képviselő - testület figyelmét arra, hogy 30 napon belül vagyonnyilatkozatot kell tenniük. Tájékoztatom Önöket arról, hogy a saját és a hozzátartozói vagyonnyilatkozat tételi kötelezettség mellett van egy új,  plusz kötelező feladata a képviselőknek. Szeretném ismertetni azt a kötelezettséget is, hogy a köztartozásmentes adózói adatbázisban való felvételt kérelmeznie kell a képviselőknek, melyet igazolni szükséges. Erre novemberig van lehetőségük. Mindenkinek magánszemélyként, képviselőként kell eljárni.
Olajos Mihály: További kérdés, hozzászólás felmerül-e az elhangzottakkal kapcsolatosan?
Kovács Imre: A 2014. 10. 09. napon hozott 91/2014.(X.09.) határozat végrehajtásáról szeretnék tájékoztatást kérni. Arról döntöttünk, hogy az ülés hangfelvétele az önkormányzat hivatalos honlapjára kerüljön fel az ülést követő napon, mely nem történt meg. 
A napló újság cikkéhez szeretnék hozzászólni, amit a polgármester nyilatkozott a választási kampányról. Nem igaz, hogy itt 17 alkalommal kellett a kampány során bíróságra, rendőrségre menni.  A civil összefogás hirdetése pedig önkormányzati pénzből ment.
Olajos Mihály: A 2014. 10. 09. napi ünnepi ülés nem került fel a honlapra, mivel olyan vádakat tartalmaz, ami alkalmas lehet közbotrány okozására, becsületsértésre, ezért ügyvédi letétbe helyeztem.  Én, mint polgármester nyilatkoztam a Naplóban arról, hogy személyemmel kapcsolatosan mennyi feljelentés volt. Azóta, mint magánszemély 17 alkalommal voltam a bíróságon, rendőrségen. Nem az önkormányzat munkájáról beszéltem, és a 2010 évi kampány eseményeire utaltam.  A civilek kampányhirdetése pedig a hirdetést kérők saját pénzéből lett kifizetve, nem önkormányzati pénzből.
Tóthné Gara Márta: Kijelentem, hogy a Naplóban megjelent hirdetést én is magam fizettem. Tudom, hogy nem kell majd mindenben egyet érteni a polgármesterrel, viszont megfelelő hangnemben kell azt előadni. 
Szabó László: A civil összefogás szerintem nem fedte a valóságot a Napló kampány megnevezésében. Én is tag vagyok több civil szervezetben, még sem szerepeltem a hirdetésben. Azt elmondhatom magamról, hogy a szavazás során csak azért is nem fogok nemet mondani a polgármesternek, és mindig meg fogom mondani, hogy miért mondok nemet.
Harasztosi Gyula: Én is az gondolom, ahogy Imre mondta, hogy próbáljuk meg betemetni a lövészárkokat, ne újakat ássunk ki. Mindenki próbáljon önkritikát gyakorolni. Tiszta lappal kezdjünk, nagyon elszabadultak az indulatok. Örülök Tóthné Gara Márta hozzászólásának a testületi hangnemről. Az elmúlt időszakban is voltak hozzánk méltatlan képviselő-testületi ülések. Nem kell egyetérteni a polgármesterrel. Bízom benne, hogy jó hangnemben zajlanak az ülések az elkövetkező időben. Nem embert fogok nézni, nem emberre fogok szavazni, hanem indítványokra, és ügyeket nézek a szavazáskor.  
Kovács Imre: Igen voltak elég heves viták, és úgy gondolom, hogy azok kellettek is abban a helyzetben. Ne tőlem várjátok el, hogy én változzak, a fejétől bűzlik a hal. Addig ameddig nem mindenki a falu érdekét fogja szem előtt tartani, addig megmaradok ilyen nyersnek.  
Olajos Mihály: Zárásként azt is el kell mondanom, hogy a jövőbeli együttműködésre vonatkozó nyugodt, megfontolt véleményeknek és hozzászólásoknak örülök, üdvözlöm őket. Az együttműködő, előremutató testületi ülés érdekében én mindent megteszek. Ha szükséges minden polgármesteri eszközzel élni fogok arra vonatkozóan, hogy a képviselő-testületi ülések normális hangnemben zajlódjanak. Úgy dolgozzon mindenki, hogy a megvalósítandó cél legyen a fontos. A cél nem szentesíti eszközt. Törvényes módon kell működni a falu érdekét szolgálva.  Azon leszek, hogy ezek a célok megvalósításra kerüljenek. 

Köszönöm szépen mindenkinek a megjelenést, bízva további öt év jó együttműködésében.
Amennyiben nincs több megbeszélni való az alakuló ülést bezárom.
K.m.f.



Olajos Mihály



             Dr. Karancsi-Vámosi Margit


 polgármester



                           jegyző 

PAGE  
1

